ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Derbyniadau Ysgol (Dyddiad Cynnig Cyffredin) (Cymru) 2013. 2 Daw'r Rheoliadau hyn i rym ar 8 Gorffennaf 2013. 3 Mae rheoliad 3 yn gymwys mewn perthynas â phenderfyniad a wneir gan awdurdod derbyn ysgol uwchradd a gynhelir i gynnig neu i wrthod lle i blentyn yn yr ysgol ar gyfer blwyddyn academaidd 2015/2016 a'r blynyddoedd academaidd ar ôl hynny. 4 Mae rheoliad 4 yn gymwys mewn perthynas â phenderfyniad a wneir gan awdurdod derbyn ysgol gynradd a gynhelir i gynnig neu i wrthod lle i blentyn yn yr ysgol ar gyfer blwyddyn academaidd 2018/2019 a'r blynyddoedd academaidd ar ôl hynny. Dehongli 2 1 Yn y Rheoliadau hyn— ystyr "blwyddyn dderbyn" (" admission year ") mewn perthynas â derbyn disgyblion i grwˆp oedran perthnasol mewn ysgolion yn ystod blwyddyn academaidd benodol yw'r flwyddyn academaidd honno; ystyr "blwyddyn gynnig" (" offer year ") yw'r flwyddyn academaidd sydd yn union o flaen y flwyddyn dderbyn; ystyr "Cod Derbyniadau Ysgol" (" School Admissions Code ") yw unrhyw god ar gyfer derbyniadau ysgol o dan adran 84 o DSFfY 1998 ; ystyr "diwrnod gwaith" (" working day ") yw unrhyw ddiwrnod ac eithrio dydd Sadwrn, dydd Sul, dydd Nadolig, dydd Gwener y Groglith neu ddiwrnod sy'n wˆyl banc o fewn ystyr Deddf Bancio a Thrafodion Ariannol 1971 ; ystyr "DSFfY 1998" (" the SSFA 1998 ") yw Deddf Safonau a Fframwaith Ysgolion 1998; ystyr "dyddiad cynnig" (" offer date ") yw'r dyddiad a ragnodir gan reoliadau 3 a 4 pan fydd rhieni yn cael eu hysbysu am y lle a neilltuwyd i'w plentyn mewn ysgol gynradd neu ysgol uwchradd; ystyr "prosbectws cyfansawdd" (" composite prospectus ") yw'r prosbectws cyfansawdd y mae'n ofynnol i awdurdod lleol ei gyhoeddi o dan reoliad 4 o Reoliadau Gwybodaeth Ysgolion (Cymru) 2011 sy'n cynnwys yr wybodaeth a nodir yn Atodlen 2 i'r rheoliadau hynny ac yn y Cod Derbyniadau Ysgol . 2 At ddibenion y Rheoliadau hyn mae cais wedi ei wneud yn ystod cylch derbyn arferol— a os yw'n gais i blentyn gael ei dderbyn i grwˆp oedran perthnasol; a b os nad yw'n gais hwyr nac yn gais a wneir yn ystod y flwyddyn. 3 At ddiben y Rheoliadau hyn mae cais yn gais hwyr— a os yw'n gais i blentyn gael ei dderbyn i grwˆp oedran perthnasol; b os cyflwynir y cais cyn diwrnod cyntaf y flwyddyn dderbyn; c os cyflwynir y cais ar ôl y dyddiad a nodir yn y prosbectws cyfansawdd ar gyfer cael ceisiadau i dderbyn plant i ysgolion a gynhelir; a d os nad yw penderfyniad sy'n ymwneud â'r cais yn cael ei wneud gan awdurdod derbyn ar neu cyn y dyddiad cynnig. 4 At ddibenion y Rheoliadau hyn mae cais yn gais a wneir yn ystod y flwyddyn— a os yw'n gais i blentyn gael ei dderbyn i grwˆp oedran perthnasol a'i fod wedi ei gyflwyno ar ddiwrnod cyntaf y flwyddyn dderbyn neu ar ôl hynny; neu b os yw'n gais i blentyn gael ei dderbyn i grwˆp oedran ac eithrio grwˆ p oedran perthnasol. Y diwrnod y mae'r penderfyniadau mewn perthynas â derbyniadau i ysgolion uwchradd i gael eu cyfleu i rieni 3 1 Y diwrnod a ragnodir yn y flwyddyn gynnig pan gaiff y penderfyniad a wneir gan awdurdod derbyn i gynnig neu i wrthod lle i blentyn mewn ysgol uwchradd ei gyfleu i'r rhiant yw 1 Mawrth. 2 Mewn unrhyw flwyddyn pan nad yw 1 Mawrth yn ddiwrnod gwaith y diwrnod a ragnodir yw'r diwrnod gwaith nesaf. 3 Dim ond mewn perthynas â phenderfyniad a wneir ynghylch cais a wneir yn ystod cylch derbyn arferol y mae paragraff (1) yn gymwys. Y diwrnod y mae'r penderfyniadau mewn perthynas â derbyniadau i ysgolion cynradd i gael eu cyfleu i rieni 4 1 Y diwrnod a ragnodir yn y flwyddyn gynnig pan gaiff y penderfyniad a wneir gan awdurdod derbyn i gynnig neu i wrthod lle i blentyn mewn ysgol gynradd ei gyfleu i'r rhiant yw 16 Ebrill. 2 Mewn unrhyw flwyddyn pan nad yw 16 Ebrill yn ddiwrnod gwaith y diwrnod a ragnodir yw'r diwrnod gwaith nesaf. 3 Dim ond mewn perthynas â phenderfyniad a wneir ynghylch cais a wneir yn ystod cylch derbyn arferol y mae paragraff (1) yn gymwys. Leighton Andr Y Gweinidog Addysg a Sgiliau, un o Weinidogion Cymru 14 Mai 2013